CELEX: 62018TN0430
Language: ro
Date: 2018-07-10 00:00:00
Title: Cauza T-430/18: Acțiune introdusă la 10 iulie 2018 – American Airlines/Comisia

10.9.2018   
            
            
               RO
            
            
               Jurnalul Oficial al Uniunii Europene
            
            
               C 319/21
            
         
      Acțiune introdusă la 10 iulie 2018 – American Airlines/Comisia
      (Cauza T-430/18)
      (2018/C 319/25)
      Limba de procedură: engleza
      
         Părțile
      
      
         Reclamantă: American Airlines, Inc. (Fort Worth, Texas, Statele Unite) (reprezentanți: J. Poitras, Solicitor, J. Ruiz Calzado și J. Wileur, avocați)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea Deciziei de aprobare și de menținere a drepturilor (Decizia C(2018) 2788 din 30 aprilie 2018);
               
            
                  —
               
               
                  obligarea Comisiei și a celorlalți intervenienți în susținerea Comisiei la plata cheltuielilor de judecată; și
               
            
                  —
               
               
                  adoptarea oricărei măsuri care ar putea fi considerată adecvată în împrejurările cauzei.
               
            
         Motivele și principalele argumente
      
      Reclamanta susține că Comisia Europeană a săvârșit atât erori de drept cât și erori vădite de apreciere prin adoptarea Deciziei C(2018) 2788 din 30 aprilie 2018, în care a apreciat că Delta era îndreptățită să dobândească drepturi de anterioritate asupra sloturilor puse la dispoziție de către American Airlines în temeiul angajamentelor luate în cauza M.6607 (denumite în continuare „angajamentele”).
      În susținerea acțiunii, reclamanta invocă două motive:
      
                  1.
               
               
                  Primul motiv este întemeiat pe săvârșirea unei erori de drept de către Comisie, prin aplicarea unui criteriu juridic greșit în ceea ce privește achiziția drepturilor de anterioritate în temeiul angajamentelor.
                  Reclamanta susține că în aprecierea faptului dacă Delta s-a conformat cerinței de „utilizare adecvată” a sloturilor în temeiul angajamentelor, Comisia a decis că singura analiză care ar fi trebuit efectuată era să se verifice dacă Delta nu se afla într-o situație de „abuz”. Reclamanta arată în continuare că, contrar poziției Comisiei, o examinare a formulării, contextului și obiectivului angajamentelor conduce la concluzia că „absența abuzului” nu este relevantă și că interpretarea corectă a noțiunii „utilizare adecvată” în angajamente ar fi impus Comisiei obligația de a verifica dacă utilizarea sloturilor era „în conformitate cu oferta” pe care Delta a prezentat-o oficial pentru pentru a primi sloturile
               
            
                  2.
               
               
                  Al doilea motiv este întemeiat pe faptul că decizia atacată este afectată de erori vădite de apreciere în stabilirea aspectului dacă Delta a respectat cerința de „utilizare adecvată”.
                  Reclamanta susține că întrucât Delta a ales să nu se conformeze propriei oferte, Comisia ar fi trebuit să stabilească dacă, având în vedere analiza și elementele de probă economice pertinente, această omisiune de a se conforma și nivelul definitiv de utilizare a sloturilor puteau fi acceptate pentru garantarea concurenței și pentru a asigura astfel că beneficiile consumatorilor ar fi fost maximizate.